Source: http://csaladjog.com/taj_hazassagibontoper.html
Timestamp: 2018-12-12 23:48:15
Document Index: 27391883

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Illés Blanka családjogi ügyvéd honlapja - házasság felbontása, válóper
A házasság megszûntetése bírósági eljárás útján, házassági bontóper keretében történik.
Az elsõ lépés az eljárásra illetékes bíróság kiválasztása, majd a keresetlevél beadása, illetve a szükséges mellékletek csatolásával a házassági bontóper megindítása következik. A feleknek a perrel kapcsolatban illeték fizetésére is számítaniuk kell, amelyet az eljárás megindításakor kell leróni.
A bíróság kísérletet tesz a felek békítésére, és csak egyes - a törvényben szabályozott - esetekben van mód a házasságnak az elsõ tárgyaláson történõ felbontására.
A volt házasfelek életkörülményeitõl függõen a házasság felbontása kapcson még számos kérdésrõl kell dönteni. A gyermekelhelyezésrõl például, ahol tárgyaljuk a szülõi megegyezés alapján hozott bírósági döntést, részletezzük azokat a szempontokat, amelyet a bíróság a szülõi megegyezés híján figyelembe vesz, elemezzük a gyermekelhelyezés utólagos megváltoztatásának eseteit, valamint kitérünk arra az esetre, amikor testvéreket kell elhelyezni.
Idevágó kérdéskör az elvált szülõ kapcsolattartása a gyermekével, ahol különösen fontos pont a kapcsolattartás formáit, a kapcsolattartásra jogosultak körét, illetve a napjaink kapcsolódó bírósági gyakorlatát elemzõ rész.
Ugyancsak fontos kérdéseket tárgyal a gyermektartásdíjat és a házastársi tartást részletezõ írás, mindkettõben részletezve a tartásdíj alapját és mértékének kiszámítását, pontosan meghatározva a tartásdíjra jogosultak körét, a tartásdíj utólagos módosításának eseteit, a díjak végrehajtását, állam általi elõlegezésének eljárását.
A házassági bontóper
Az érvényesen megkötött házasság megszûnhet: valamelyik házastárs, vagy a házastársak egyidejû halálával (amelyre hivatkozni halotti anyakönyvi bejegyzés, vagy pedig a bíróságnak a halál tényét megállapító, illetõleg holtnak nyilvánító jogerõs határozata - mint közokirat - birtokában lehet), valamint bírósági felbontással, azaz a bíróság házasságot felbontó jogerõs ítéletével .
A házasság megszûnésérõl a házasságról, családról és a gyámságról szóló - többször módosított - 1952. évi IV. törvény (a továbbiakban: Csjt.) rendelkezik.
I. Milyen bíróság jár el a házassági bontóperben?
A házassági bontóperben eljárni az a bíróság illetékes (vagyis a keresetet annál a bíróságnál kell benyújtani), amelynek területén
1. az alperes belföldi lakóhelye (annak hiányában: tartózkodási helye) van,
2. az alperes utolsó ismert belföldi lakóhelye van, amennyiben a belföldi lakó-, illetve tartózkodási helye ismeretlen,
3. a felperes lakóhelye (tartózkodási helye) van, ha az alperes utolsó ismert belföldi lakóhelyét sem lehet meghatározni ,
a házastársak utolsó közös lakóhelye található, ha a felperes a közös lakóhely szerint illetékes bíróságnál kívánja a pert megindítani . Az utolsó közös lakóhelyet a személyi igazolvány bejegyzésével, vagy ennek hiányában hatósági bizonyítvánnyal kell igazolni (lásd Legfelsõbb Bíróság PK 211. sz. állásfoglalás).
(A Polgári Perrendtartásról szóló törvény (1952. évi III. tv., továbbiakban: Pp.) rendelkezésének értelmében.)
Abban a kivételes esetben, ha a fenti illetékességi szabályok egyike sem lehetne alkalmazható (pl. mert a válni készülõ magyar állampolgároknak nincs Magyarországon sem lakóhelye, sem tartózkodási helye), a házassági bontóperre a Pesti Központi Kerületi Bíróság az illetékes .
Magyar állampolgár házassági bontóperében fõszabályként magyar bíróság járhat el, de bizonyos esetekben a bontópereknek lehetnek nemzetközi jogi vonatkozásai is, amikor az eljárásra külföldi bíróság jogosult (pl. külföldön lakó magyar állampolgár házassági bontóperében) (PK 117. sz. állásfoglalás).
II. A házassági bontóper megindítása
A házasságot a bíróság kizárólag valamelyik házastárs kérelmére (ún. "tényállásos bontás"), vagy a házastársak közösen benyújtott kérelme, egyezõ akaratnyilvánítása alapján (ún. "megegyezésen alapuló bontás") bonthatja fel.
Az a házastárs, aki a keresetet benyújtja, a felperes, míg az alperes a másik házastárs. Megegyezésen alapuló bontás esetén a házastársak döntik el, hogy ki legyen a perben a felperes, és ki az alperes.
A házasság felbontása iránt a pert a házastársnak - ha cselekvõképes, vagy korlátozottan cselekvõképes (kiskorú, vagy olyan nagykorú, akit bíróság ilyen hatállyal gondnokság alá helyezett) - személyesen kell megindítania, míg ha a pert indító házastárs cselekvõképességet kizáró gondnokság alatt áll, nevében a perindításra - a gyámhivatal hozzájárulásával - a törvényes képviselõ jogosult .
A per személyesen történõ megindítása azonban nem jelenti azt, hogy a házastárs ne adhatna megbízást ügyvédnek vagy akár más személynek (pl. hozzátartozójának), hogy õt a per során képviselje. Megbízás esetén a nem ügyvédi iroda (ügyvéd) részére adott és aláírt, továbbá a bárki részére adott és kézjeggyel ellátott meghatalmazáson a fél aláírását, illetõleg kézjegyét közjegyzõ által hitelesíttetni kell .
III. A keresetlevél
A per a keresetlevél (a házasság felbontására irányuló írásbeli kérelem) benyújtásával indul. A keresetlevélben többek között elõ kell adni a házasság megkötésére és a házasságból származott, életben levõ gyermekek születésére vonatkozó, valamint azokat az adatokat is, amelyekbõl a keresetindításra való jogosultság megállapítható.
A keresetlevélben elõadottakat igazoló okiratokat (házassági anyakönyvi kivonat, gyermek születési anyakönyvi kivonata) a keresetlevélhez mellékelni kell (kivéve, ha az adatok személyi igazolvánnyal igazolhatók, mely tényre azonban a keresetlevélben hivatkozni kell) .
A fentieken túlmenõen a keresetlevélben határozott kereseti kérelmet kell elõterjeszteni, amelybõl ki kell tûnnie annak, hogy a felek a házasság felbontását közös megegyezés alapján, vagy a házasság megromlására vezetõ okok feltárásával kérik-e.
A keresetlevél benyújtását követõen megtartott elsõ tárgyaláson kiemelt jelentõsége van annak, hogy lehetõség szerint mindkét házastárs személyesen megjelenjen, hiszen a bíróság elsõdleges feladata az elsõ tárgyaláson a házastársak meghallgatása , illetve annak megkísérlése, hogy a házastársakat kibékítse. A békítést egyébként a bíróság a per során bármikor megkísérelheti, nem csak az elsõ tárgyaláson.
Az elsõ tárgyaláson a házastársak személyes meghallgatása csak akkor mellõzhetõ, ha
1. a házastárs cselekvõképességet kizáró gondnokság alatt áll,
2. ismeretlen helyen tartózkodik, vagy
3. a megjelenése elháríthatatlan akadályba ütközik (pl. kórházi ápolásra szorul vagy fertõzõ beteg) .
IV. A bontóper megszüntetésének esetei
A felperes személyes megjelenése - amennyiben idézése szabályszerû volt - az elsõ tárgyaláson kötelezõ is, mert ellenkezõ esetben a bíróság a pert megszünteti . A folytatólagos tárgyalásokon már a felperes személyes megjelenése sem kötelezõ, de legalább meghatalmazottja útján képviseltetnie kell magát, ellenkezõ esetben ugyanis a bíróság szintén megszünteti a pert (a mulasztás igazolására csak a tárgyalást követõ 15 napon belül van lehetõség) .
Ha az elsõ tárgyaláson a házastársak békítése sikerrel járt, a bíróság a pert megszünteti; ilyenkor perköltség megfizetésére nem kötelezi a feleket .
Eljárásjogi szempontból lényeges lehet annak megemlítése, hogy a felperes a keresetétõl az eljárás bármely szakában - az alperes hozzájárulása nélkül is - elállhat . Ha a per jogerõs befejezése elõtt - a tárgyalások során vagy az ítéletet követõ fellebbezési határidõ lejártát megelõzõen - valamelyik fél meghal, a bíróság az eljárást megszünteti, és az esetleg már meghozott ítéletet hatályon kívül helyezi .
V. A házasság felbontása az elsõ tárgyaláson
Ha a békítés sikertelen volt, a bíróság a tárgyalást elhalasztja, és egyúttal felhívja a felek figyelmét arra, hogy amennyiben az eljárás folytatását kívánják, úgy a tárgyalást követõ három hónapon belül írásban kell kérniük azt (ellenkezõ esetben ugyanis a per megszûnik).
A bíróság a tárgyalás folytatására új tárgyalási napot csak a folytatásra irányuló kérelem benyújtását követõ 30 nap eltelte után tûzhet ki. Amennyiben valamelyik fél késve kéri a tárgyalás folytatását, igazolási kérelmet csak 15 napon belül nyújthat be .
A házasság az elsõ tárgyaláson is felbontható azonban, ha a békítés nem vezetett eredményre, és
1. a házastárs cselekvõképességet kizáró gondnokság alatt áll, ismeretlen helyen tartózkodik, vagy más elháríthatatlan akadály miatt nem képes a bíróság elõtt megjelenni, vagy
2. a felek között a házassági életközösség legalább három éve úgy szakadt meg, hogy külön lakásban élnek, és igazolják azt, hogy a közös gyermek elhelyezését, eltartását a gyermek érdekében rendezték, vagy
3. a házasságból közös kiskorú gyermek nem született .
VI. A házassági bontóper költsége
A házassági bontóper indítás illetéke 12 000 forint, melyet a felperes fizet meg, ugyanakkor a benyújtott keresetlevélre a házasság vonatkozásában elõterjesztett alperesi viszontkereset illetékmentes . Amennyiben a házasság felbontását a házastársak közösen kérik, úgy az eljárási illetéket is közösen fizetik meg.
Speciális szabály, hogy a házasság felbontására irányuló kereset esetén nem lehet illetékfeljegyzési jogot engedélyezni .
VII. A házasságot felbontó bírósági határozat
A házasság felbontásáról a bíróság - megegyezésen alapuló bontás esetén a házastársak egyezségének jogerõs végzéssel történõ jóváhagyását követõen - ítélettel határoz. A házasság felbontása esetén a bíróságnak a közös kiskorú gyermekek elhelyezése és eltartása felõl - szükség esetén - az erre irányuló kereseti kérelem hiányában is rendelkeznie kell .
A házasság bírósági felbontása esetén a házasság a felbontást kimondó ítélet jogerõre emelkedésének napján szûnik meg .
"Az ítélet jogerõre emelkedésének napja" alatt az alábbiakat kell érteni:
1. Az elsõfokú bíróság - fellebbezéssel meg nem támadott - ítélete a fellebbezési határidõ utolsó napjától számított 15. nap elteltével emelkedik jogerõre .
2. Ha a felek a fellebbezési jogukról az ítélet kihirdetése után együttesen lemondanak, az ítélet a kölcsönös lemondás bejelentését követõ napon válik jogerõssé .
Amennyiben az elsõfokú bíróság ítéletével szemben fellebbezést nyújtanak be, és így a másodfokú bíróság dönt , a házasság megszûnésének napja a másodfokú bíróság ítélete jogerõre emelkedésének napja.
VIII. A jogorvoslatra és a perköltség viselésére vonatkozó szabályok
Az ítélet megfellebbezésével kapcsolatos speciális szabály, hogy a házassági bontóperben hozott elutasító határozatot az alperes (tehát aki ellen a pert megindították) akkor is megfellebbezheti, ha történetesen az elsõfokú eljárás során még ellenezte a házasság felbontását . A házassági bontóperben hozott ítélet elleni fellebbezés illetéke 8000 forint. Az ítélet vagyonjogi rendelkezése elleni fellebbezés esetén - kivéve a lakáshasználatra vonatkozó vagyonjogi rendelkezést - az általános szabályok szerint kell megfizetni az illetéket .
A bíróság a házassági bontóperben a perköltség (ügyvédi munkadíj, szakértõi díj, stb.) viselésérõl - az általános szabályoktól eltérõen - a pernyertességtõl/pervesztességtõl függetlenül, az összes körülmények mérlegelése alapján határoz . Dönthet úgy, hogy mellõzheti a perköltségben való marasztalást, kötelezheti a feleket, hogy a perrel kapcsolatosan felmerült költségeiket maguk viseljék, de akár kizárólag csak az egyik felet is marasztalhatja a teljes perköltség megfizetésére.
IX. Milyen jogok lépnek életbe a házasság megszûnésével?
Ha a házasság felbontását kimondó ítélet jogerõre emelkedik, a házasság megszûnik, és ezzel beállnak a megszûnés joghatásai.
Ilyen joghatások lehetnek például:
1. a házasságkötési képesség visszanyerése (vagyis annak a jognak a megszerzése, hogy a fél újabb házasságot kössön),
2. a férje nevét viselõ feleség - ha a névviseléstõl nem tiltják el - szabadon dönthet arról, hogy milyen nevet kíván viselni ,
3. a házastársi vagyonközösség megszûnése,
4. a házasságon alapuló apai vélelem megszûnése (ha már a vélelmezett fogamzási idõ vagy annak egy része sem esett a házasság idejére),
5. megnyílik a házastársi eltartásra való igény ,
megszûnik az öröklésen alapuló házastársi haszonélvezeti jog.
Miután a bíróság házasság felbontásra vonatkozó jogerõs ítélete mindenkivel szemben hatályos, így azt a bíróság közli az illetékes anyakönyvvezetõvel . A házasság felbontását kimondó ítélet rendelkezõ részének tartalmaznia kell mindazokat az adatokat, amelyek az anyakönyvezés során szükségesek (a felek neve, a házasságkötés helye, ideje, az anyakönyvi bejegyzés száma).
A jogerõs bontó ítéletnek a házasság felbontását kimondó rendelkezése ellen sem perújítást, sem pedig felülvizsgálatot nem lehet kérni (a házasság felbontásán kívüli egyéb rendelkezésekre ez a tilalom nem vonatkozik) .
1952. évi III. törvény;1952. évi IV. törvény;1990. évi XCIII. törvény; 2005. augusztus 25.
Forrás: http://www.magyarorszag.hu/ugyintezo/ugyleirasok/csalad/hazassag/ felbont/bontoper